**SUN CATCHERS**

Για λαμπερές "ήλιο-παγίδες":

Η κατασκευή μας θυμίζει μωσαϊκό αλλά είναι πολύ εύκολη ακόμα και για πολύ μικρά δαχτυλάκια!

Υλικά:

Διάφανο αυτοκόλλητο (αυτό που ντύνουμε τα βιβλία)

Χρωματιστά χαρτιά κανσόν

Ψαλίδι

Και προαιρετικά:

Κορδελάκι για κρέμασμα

Οδηγίες:

Κόβουμε πολλά μικρά τετράγωνα το χαρτί κανσόν σε όλα τα χρώματα που έχουμε.

Κόβουμε ένα κομμάτι αυτοκόλλητο σε μέγεθος Α4.

Ανοίγουμε προσεκτικά το αυτοκόλλητο και κολλάμε στην επιφάνεια που κολλάει τα κομμάτια κανσόν. Κολλάμε πάνω σε όλη την επιφάνεια τα κομματάκια. Δεν πειράζει αν κάποια ακουμπούν το ένα στο άλλο.

Κόβουμε ένα άλλο κομμάτι αυτοκόλλητο, το ανοίγουμε και το κολλάμε πάνω στα χαρτάκια μας.

Δημιουργείται ένα "σάντουιτς" από αυτοκόλλητο, κομματάκια κανσόν και ξανά αυτοκόλλητο. Έτσι, τώρα κόβουμε στο σχέδιο που θέλουμε. Στη φωτογραφία είναι καρδιά, αλλά μπορούμε κύκλο, τρίγωνο, το αρχικό μας γράμμα, κ.ο.κ.

Αν θέλουμε τρυπάμε στο πάνω μέρος και βάζουμε κορδελάκι για κρέμασμα.

Πηγή: [Κατερίνα Θεοδωρίδου Γιολασιγμάζη](https://www.facebook.com/Κατερίνα-Θεοδωρίδου-Γιολασιγμάζη-109232983814389)